Sikyón (mytológia)

Sikyón (, ) je v gréckej mytológii syn Marathóna,Pausanias, Periégésis tés Hellados, 2,1,1. nástupca sikyónskeho kráľa LamedónaPausanias, Periégésis tés Hellados, 2,6,5.Eusebios, Kronika 2,175.Hieronymus, Chronicon, 16-187. 

Lamedón mal s Fénou, dcérou Aténčana Klytia dcéru Zeuxippu. Lamedón bol neskôr vo vojnovom stave so synmi Achaia, s bratmi Archodrom a Architelom a vtedy mu prišiel z Atiky na pomoc Sikyón. Lamedón mu preto z vďaky dal svoju dcéru Zeuxippu za manželku a keďže nemal potomka po meči, vyhlásil ho za svojho nástupcu.

Keď Sikyón prevzal kráľovskú korunu, jeho krajinu dovtedy nazývanú Aigialea, pomenovali po ňom Sikyón. Sikyón a Zeuxippé sa následne stali rodičmi jedinej dcéry Chthonofyly, ktorej sa s bohom Hermom narodil syn Polybos.Pausanias, Periégésis tés Hellados, 2,6,6. Chthonofylé sa potom vydala za Flianta, syna boha Dionýza a porodila mu syna Androdama. Nástupcom Sikyóna sa na sikyónskom tróne stal prvorodený syn Chthonofyly, Polybos.

 Referencie 

 Pozri aj 
 Zoznam kráľov Sikyónu

Kategória:Postavy gréckej mytológie
Kategória:Vládcovia Sikyónu